recursal/SuperWikiNEXT-32B huggingface dataset:
| "You Are My Soniya" |
| --- |
|  |
| Nyanyian oleh Sonu Nigam, Alka Yagnik |
| Dari latar bunyi *Kabhi Khushi Kabhie Gham* |
| Album dikeluarkan | 2001 |
| Genre | Muzik filem |
| Panjang lagu | 5:45 |
| Penerbit | Sandesh Shandilya |

**"You Are My Soniya"** (Awak adalah Buah Hati Saya) ialah sebuah lagu terkenal yang disusuli dengan tari menari yang agak rancak dari sekumpulan peari lelaki dan wanita, yang dibuat khusus bagi menjayakan filem Bollywood popular *Kabhi Khushi Kabhie Gham*, dilakonkan oleh Amitabh Bachchan, Jaya Bachchan, Shahrukh Khan, Kajol, Hrithik Roshan dan Kareena Kapoor. Filem ini telah diarahkan oleh *Karan Johar*.

Berkenaan lagu
--------------

Muzik telah dikompos oleh Sandesh Shandilya, manakala liriknya diberi oleh Sameer dan dinyanyikan oleh Sonu Nigam dan Alka Yagnik.

Video muzik
-----------

Menerusi klip video muzik, penyanyi lagu dan solo tarian dapat dilihat apabila Pooja (Kareena Kapoor) dan Rohan (Hrithik Roshan) berada di suatu malam gala (prom night). Lagu ini merupakan pelengkap dari lagu funky nyanyian 'The Jacksons' tahun 1980 iaitu "Lovely One" dimana liriknya dibaca, "You are my, You are my, You are my lovely one"" Dalam *Kabhi Khushi Kabhie Gham* liriknya ditukar kepada, "Keh diya, Keh diya, You are my soniya".

Trivia
------

* Disebabkan Yash Johar jatuh sakit, maka klip video terpaksa di rakamkan di Mumbai, India. Set untuk prom dibangunkan dalam studio dan seramai 50 pasangan penari berbangsa Inggeris digunakan bagi menampakkan klip video tarian seakan-akan berlaku di England.

* Tema utama bagi lagu ini kebiasaannya digunakan apabila Rohan dan Pooja bersama.

Lihat juga
----------

* Kabhi Khushi Kabhie Gham
**Bendahara Tun Mutahir bin Tun Ali**, atau terkenal dengan gelaran Temenggung Seri Maharaja, merupakan Bendahara Melaka ke-7. Beliau dilantik menjadi bendahara selepas kematian bapa saudaranya Tun Perpatih Putih. Bapanya ialah Tun Ali manakala ibunya Tun Kudu. Datuknya Mani Puridan disebelah bapa merupakan saudagar kaya dari benua India yang dikatakan seorang putera raja dari kerajaan [ tidak diketahui ]. Disebelah ibunya pula, Datuknya merupakan bendahara Melaka yang ke 3 iaitu Bendahara Seri Wak Raja, Tun Perpatih Sedang. Beliau merupakan Bendahara di zaman era pemerintahan  Muzaffar Shah dari Melaka. Bondanya Tun Kudu merupakan bekas isteri dan permaisuri  Muzaffar Shah dari Melaka

Sebelum menjadi bendahara, Tun Mutahir merupakan Temenggung Melaka. Beliau kemudian dilantik menjadi Bendahara oleh Sultan Mahmud Syah, manakala anaknya Tun Hasan menggantikannya sebagai temenggung .

Pada masa pemerintahannya, perkembangan ekonomi Melaka berada di kemuncaknya. Hatta, pengaruh baginda mengatasi Sultan kerana kelemahan keperibadian Sultan Mahmud. Baginda ialah seorang yang berpegang teguh pada agama dan tidak mempedulikan golongan saudagar yang cuba mengambil peluang atas kelemahan Sultan. Keadaan Melaka pada zamannya adalah sangat aman dan berada di kemuncaknya. Baginda juga menjalankan beberapa penaklukan termasuklah terhadap Kelantan dan meluaskan Empayar Melaka, Baginda bertanggungjawab menyelamatkan Melaka daripada tipu helah Portugis terutamanya Lopez de Squiera yang mana baginda serta putera-puteranya telah menyerang dan mengusir angkatan Portugis pada tahun 1509.

Malangnya beliau sekeluarga dihukum bunuh oleh Sultan Mahmud Syah kerana termakan fitnah golongan pembesar. Dalam keadaan demikianpun, baginda meminta keluarganya supaya bertenang dan menerima ketentuan Allah. 

Keturunan beliau masih ada melalui anak-anaknya yang terselamat daripada hukumanan bunuh. Salah satunya melalui anaknda perempuannya Tun Fatimah yang berkahwin dengan Mahmud Shah dari Melaka menerusi perkahwinan ini mereka dikurniakan 3 cahaya mata iaitu Raja Puteh,Raja Khadija dan Raja Ali yang menaiki takhta sebagai Alauddin Riayat Shah II dari Johor. Selain itu Tun Fatimah juga mempunyai anak bersama suami pertamanya Tun Ali Bin Sri Nara di-Raja Tun Tahir merupakan sepupu Tun Fatimah dari sebelah ayahnya. Tun Trang merupakan anak sulung dan satu-satunya anaknda perempuannya bersama Tun Ali. Tun Trang merupakan isteri dan permaisuri kepada Muzaffar Shah I dari Perak yang juga merupakan anaknda kepada Mahmud Shah dari Melaka bersama isterinya Puteri Onang Kening dari Kesultanan Kelantan Wangsa Chermin. Dari titisan mereka lahirnya Sultan-sultan Perak sehingga kini melalui nasab perempuan yang berkahwin dengan Sultan Muzaffar Shah II dari Perak.

Rujukan
-------

1. ↑  Sejarah Malaysia: Sultan Mahmud Syah
2. ↑  Sejarah Melayu, DBP, A Samad Ahmad

|  |  |  |
| --- | --- | --- |
| Penyandang Terdahulu | **Bendahara Melaka ke-7** | Penyandang Kemudian |
| **Tun Perpatih Putih**  | **Bendahara Seri Paduka Tuan** |
**Bom Mill** adalah bom tangan British yang digunakan ketika Perang Dunia II, ia diberi nama No. 36.

Reka bentuk dipaten pada tahun 1915 dan, selepas pengubahsuaian, ia ditawarkan kepada Tentera British pada tahun 1918. Ia diterima dan menjadi bom tangan British piawaian semenjak itu.

Mills adalah reka bentuk klasik. Besi tuang berkelar seperti *nenas* dengan pengetuk pusat yang dipegang oleh tuil tangan tertutup dan dipegang dengan pin. Pembaling yang baik mampu membalingnya sejauh 30 meter dengan agak tepat, bom tangan tersebut mampu melontar serpihan berbahaya lebih jauh dari ini, menjadikan ketepatan tidak begitu penting pada penggunanya. Ia boleh dilengkapkan dengan tapak rata dan ditembak dengan menggunakan peluru kosong dari raifal dengan menggunakan pelekat cawan ( *cup attachment* ) untuk sasaran sejauh 150 meter.

Pada mulanya bom tangan ini dilengkapkan dengan fius tujuh saat untuk menangani untuk kedua-dua melontar dan tembakan raifal, dalam khidmat aktif tempoh masa ini didapati terlalu lama dan pada tahun 1939 fiusnya dipendekkan kepada empat saat.

|  |  |
| --- | --- |
|  | Wikimedia Commons mempunyai media berkaitan ***Bom Mills*** |


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Rencana ini memaparkan nama orang Korea; nama keluarganya *Ahn*.

**Ahn So-hee** (Hangul: 안소희; lahir 27 Jun 1992), lebih dikenali sebagai **Sohee**, ialah seorang pelakon, penyanyi, model dan pengacara Korea Selatan. Beliau merupakan bekas ahli kumpulan wanita Korea Selatan, Wonder Girls.

Kehidupan dan karier
--------------------

### Kehidupan awal dan karier muzik

Rencana utama: Wonder Girls
Sohee dilahirkan pada 27 Jun 1992. Beliau telah dipilih menerusi ujibakat dan ketika berumur 12 tahun, beliau menjadi seorang pelatih JYP. Pada tahun 2007, Sohee membuat kemunculan pertamanya bersama Wonder Girls. Kumpulan ini membuat kemunculan pertama menerusi lagu *"*Irony*"*, menampilkan Sohee sebagai penari dan penyanyi vokal kumpulan ini. Kumpulan ini mencapai populariti menerusi lagu "Tell Me", "So Hot" dan "Nobody" dalam tempoh kurang daripada 2 tahun selepas kemunculan pertama mereka.

Dalam sebuah pengumuman rasmi JYP Entertainment, ia telah didedahkan bahawa Sohee tidak akan menyambung kontrak beliau bersama syarikat ini sekaligus mengakhiri tempoh enam tahun sebagai ahli Wonder Girls. Kontrak beliau bersama syarikat ini tamat pada 21 Disember 2013.

Rujukan
-------

1. ↑  Mark Russell (29 April 2014). *K-Pop Now!: The Korean Music Revolution*. Tuttle Publishing. m/s. 80. ISBN 978-1-4629-1411-1.
2. ↑  "원더걸스, 첫 쇼케이스서 '열정의 신고식'". My Daily. 13 Februari 2009. Dicapai pada 10 Januari 2010. Italic or bold markup not allowed in: `|publisher=` (bantuan)
3. ↑  "Wonder Girl's Sohee Will Not Be Renewing Her Contract with JYP". *Soompi*. Dicapai pada 2015-10-25.
4. ↑  "JYP Entertainment Reveals Length of Contracts for 2PM, miss A, and Others". *Soompi*. Dicapai pada 2015-10-25.

Pautan luar
-----------

* Sohee di KeyEast Entertainment
**Ahmed Wali Karzai** ( Pashto : احمد ولي کرزی, Ahmad Wali Karzay, 1961 - 12 Julai 2011) merupakan ahli politik di Afghanistan dan adik kepada Presiden Afghanistan Hamid Karzai dan anak kepada Abdul Ahad Karzai. Beliau dari keturunan Pashtun Popalzai ,dilantik ke pengerusi Majlis Wilayah Kandahar pada 2005.Ahmed Wali Karzai pernah tinggal di Chicago dan Illinois, Amerika Syarikat dan bekerja di sebuah restoran milik keluarganya. 

Beliau kembali ke Afghanistan berikutan penyingkiran kerajaan Taliban pada akhir tahun 2001.

Ditembak rakan sendiri
----------------------

Beliau telah ditembak dengan pistol oleh tetamu yang dikenalinya. Suspek Sardar Mohammad, adalah rakan lama dari kampung Karzai dan dia ditembak mati oleh pengawal keselamatan selepas pembunuhan. Tetamu itu tidak diperiksa kerana mempunyai hubungan baik. Beliau tidak ditembak oleh pengawal peribadi.

Ketika ini Presiden Afghanistan Hamid Karzai bertemu dengan Presiden Perancis, Nicolas Sarkozy yang mengadakan lawatan mengejut ke Afghanistan dan mengumumkan pengunduran 1,000 tenteranya hujung tahun 2012. 

Dokumen Amerika yang dibocorkan laman web pembocor rahsia WikiLeaks akhir tahun 2010 menuduh beliau sebagai pengusaha dadah / candu , mengamalkan rasuah dan mempunyai firma keselamatan sendiri. Namun pegawai rasmi Barat berdiam diri terhadap rekod buruk adik tiri presiden itu.

Rujukan
-------

1. ↑
2. ↑  "Adik Hamid Karzai dibunuh". Diarkibkan daripada yang asal pada 2011-07-13. Dicapai pada 2011-07-15.
**Ahmed Salah Said al-Ghamdi** (Arab: احمد صلاة سعيد الغامديcode: ar is deprecated , **Aḥmad Ṣalāt Sa‘īd al-Ghāmdī**) (2 Julai 1979 – 11 September 2001) ialah salah satu daripada lima perampas Penerbangan 175 United Airlines dalam serangan 11 September 2001.

Ghamdi lahir di Arab Saudi pada tahun 1979. Beliau meninggalkan persekolahan untuk berjuang di Chechnya dan mungkin dihantar ke kem latihan Al-Qaeda di Afghanistan di mana dia dipilih oleh Osama bin Laden untuk menyertai serangan pengganas di Amerika Syarikat bersama adiknya, Hamza. 

Adik-beradik al-Ghamdi tiba di AS pada Mei 2001 dengan visa pelancong. Setibanya di situ, Ahmed membantu merancang pelaksanaan serangan. Pada 11 September 2001, Ahmed dan Hamza menaiki Penerbangan 175 lalu merampas kapal terbang itu supaya Marwan al-Shehhi boleh menghempaskannya ke dalam Menara Selatan World Trade Center.

Rujukan
-------

1. ↑
2. ↑  Unless otherwise sourced, statements in this article come primarily from the 9/11 Commission Report.  
National Commission on Terrorist Attacks Upon the United States (Ben-Veniste, Richard; Fielding, Fred F.; Gorelick, Jamie;Gorton, Slade; Hamilton, Lee H.; Kean, Thomas; Kerrey, Bob; Lehman, John F.; Roemer, Timothy J.; Thompson, James R.) (2004). *The 9/11 Commission Report: Final Report of the National Commission on Terrorist Attacks Upon the United States.* W.W. Norton & Company. ISBN 0-393-32671-3, also availableonline
**Tukang sayap berjalur kecil** (***Systellura decussata***) atau **tukang Tschudi** ialah spesies tukang dalam keluarga Caprimulgidae. Ia ditemui di Cile dan Peru.

Taksonomi dan sistematik
------------------------

Ia pada asalnya dianggap sebagai spesies tersendiri, kemudian sebagai subspesies *Systellura longirostris*, dan sejak 2016 sekali lagi dianggap sebagai spesies tersendiri. Ia juga pernah disusunkan dalam genus *Caprimulgus*. Kedudukan terkininya dalam genus *Systellura* tidak diselesaikan sepenuhnya; ia berkongsi genus dengan tukang sayap berjalur besar tetapi mungkin tidak berkait rapat dengannya. Ia ialah ekajenis.

Pemerihalan
-----------

Panjangnya ialah 20 hingga 21 cm (7.9 hingga 8.3 in). Jantan mempunyai berat 28.5 hingga 35 g (1.0 hingga 1.2 oz) dan betina kira-kira 32 g (1.1 oz). Ia keseluruhannya perang-kelabu dengan bintik-bintik hitam. Jantan mempunyai relang kuning keperangan atau lelang yang luas pada leher belakangnya, tompok putih kecil di tekaknya, jalur putih pada sayapnya, dan jalur serta hujung putih pada ekornya. Tekak betina kuning pucat, jalur pada sayapnya kuning pucat, dan ekornya biasanya tidak mempunyai warna putih.

Taburan dan habitat
-------------------

Ia ditemui di sepanjang sebahagian besar Peru barat dan utara ekstrem Cile. Ia mendiami pesisir dan kaki bukit dalam landskap gersang. Ia biasanya menetap di desa terbuka, kawasan lapang, dan tepi berhutan. Namun, ia juga ditemui di kawasan bandar termasuklah di Lima, Peru. Di Peru, julatnya ialah dari aras laut hingga 1,300 m (4,300 ka) tetapi telah dilaporkan setinggi 3,350 m (11,000 ka) di Cile.

Tingkah laku
------------

### Pemakanan

Tiada apa yang diketahui tentang tingkah laku pemakanannya.

### Pembiakan

Musim pembiakannya dianggap dari November atau lebih awal hingga Januari. Pada asasnya tiada perkara lain yang diketahui tentang fenologi pembiakannya.

### Vokalisasi

Seruannya ialah "satu tubian kuat nada *cuiio* yang jelas, tetapi sedikit berdengung". Seruan penggeranya ialah "*wik* yang berbunyi sedikit decit".

Status
------

IUCN telah menilainya sebagai Kurang Membimbangkan. Ia mempunyai julat yang dianggarkan sekurang-kurangnya 200,000 km2 (77,000 bt2), dan walaupun populasinya belum dikira, ia dianggap stabil.

Rujukan
-------

1. 1 2  BirdLife International (2016). "Tschudi's Nightjar *Systellura decussata*". *Senarai Merah Spesies Terancam IUCN*. **2016**. Dicapai pada 9 October 2021.
2. 1 2  Gill, F.; Donsker, D.; Rasmussen, P. (July 2021). "IOC World Bird List (v 11.2)". Dicapai pada July 14, 2021.
3. ↑  Remsen, J. V. Jr. J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, and K. J. Zimmer.
4. 1 2 3 4 5 6 7  del Hoyo, J. N. Collar, and G. M. Kirwan (2020).

|  |  |
| --- | --- |
| Pengenalpastian takson | 
* Wd: Q22661755
* eBird: bawnig3
* GBIF: 9038593
* iNaturalist: 558469
* ITIS: 1077347
* IUCN: 22725686
* Xeno-canto: Systellura-decussata

 |
**Tukang ekor petak** (***Caprimulgus fossii***) ialah spesies tukang dalam keluarga Caprimulgidae yang berasal dari hutan tropika dan subtropika Afrotropik. Ia mempunyai julat yang luas di selatan khatulistiwa Afrika. Walaupun tidak mempunyai "ekor petak" sepenuhnya, penamaannya menyerlahkan ciri yang ketara. Tukang ekor langsing yang berbuluan serupa, ditemui di negara belukar kering di kawasan tropika, berbeza terutamanya pada bulu ekor tengahnya yang menonjol. Ia juga dikenali sebagai **tukang Gabon** atau **tukang Mozambik**.

Julat
-----

Ia boleh ditemui terutamanya di selatan khatulistiwa di Afrika, tetapi memasuki kawasan tropika semasa musim panas hemisfera utara. Kaum terpencil ditemui di Guinea Khatulistiwa dan Gabon barat. Ia merupakan pelawat bermusim ke utara DRC, utara Tanzania, selatan Kenya dan selatan Uganda. Ia ditemui sepanjang tahun di Anggola, Botswana, Burundi, Republik Konggo, Eswatini, Lesotho, Malawi, Mozambik, Namibia, Rwanda, Afrika Selatan, Tanzania, Zambia, dan Zimbabwe.

Seruan
------

Seruannya ialah bunyi yang berpanjangan, yang bersilihan antara rentak laju dan perlahan kira-kira setiap saat. Oleh itu, ia berbeza daripada tukang ekor panjang dan tukang langsing yang serupa tetapi menghasilkan bunyi cepat dan perlahan.

Subspesies
----------

* *C. f. fossii* Hartlaub, 1857 – Gabon barat dan sekitarnya
* *C. f. welwitschii* Bocage, 1867 – terutamanya dataran tinggi pedalaman, DRC hingga utara Namibia
* *C. f. mossambicus* WKH Peters, 1868 – tanah pamah dan dataran rendah dari DRC ke Afrika Selatan
* *C. f. griseoplurus* Clancey, 1965 – padang pasir Kalahari dan kawasan sekitar, bermusim di Botswana

Rujukan
-------

1. ↑  BirdLife International (2016). "*Caprimulgus fossii*". *Senarai Merah Spesies Terancam IUCN*. **2016**: e.T22690016A93257318. doi:10.2305/IUCN.UK.2016-3.RLTS.T22690016A93257318.en. Dicapai pada 11 November 2021.
2. 1 2 3  Holyoak, David Thomas (2001). *Nightjars and their allies: the Caprimulgiformes*. Oxford University Press. m/s. 633–639, Plate 19.

|  |  |
| --- | --- |
| Pengenalpastian takson | 
* Wd: Q305090
* ADW: Caprimulgus\_fossii
* Avibase: 4FD242D01B5D5232
* BioLib: 22959
* eBird: sqtnig1
* GBIF: 2496905
* iNaturalist: 19447
* IRMNG: 10836075
* ITIS: 555600
* IUCN: 22690016
* NCBI: 723177
* WoRMS: 212731
* Xeno-canto: Caprimulgus-fossii

 |
Alexander M. Puzrin (2020)
**Alexander M. Puzrin** (lahir 24 Julai 1965) adalah seorang profesor kejuruteraan geoteknikal di ETH Zurich, Switzerland dan bekerja dalam bidang geomekanik.

Biografi
--------

Alexander Puzrin menamatkan pengajiannya dalam Kejuruteraan Struktur pada 1987 di Jabatan Kejuruteraan Awam, Institut Kejuruteraan Awam, USSR, dan menerima PhD dalam Kejuruteraan Geoteknik pada tahun 1997 dari Jabatan Kejuruteraan Awam, Technion, Haifa, Israel. Dari 1997 hingga 2001 beliau merupakan pensyarah, pensyarah kanan dan kemudiannya profesor madya di institusi yang sama dan dari 2002 hingga 2004, beliau memegang jawatan sebagai profesor madya di Jabatan Kejuruteraan Awam dan Persekitaran, Institut Teknologi Georgia, Atlanta, Amerika Syarikat. Sejak 2004, beliau merupakan seorang profesor penuh dalam Kejuruteraan Geoteknikal di ETH Zurich.

Pautan luar
-----------

* Laman utama kumpulan

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Yves Camille Désiré Leterme** (lahir 6 Oktober 1960) ialah seorang ahli politik Belgium, ahli Parti Demokratik dan Flanders Kristian (CD&V), dan juga Perdana Menteri Belgium terkini. Beliau adalah bekas Timbalan Perdana Menteri dan Menteri Bajet, Pembaharuan Institusi, Pengangkutan dan Laut Utara dalam kerajaan persekutuan Belgium. Beliau juga bekas Presiden Menteri Flanders dan Menteri Pertanian dan Perikanan Flanders.

Leterme memegang jawatan Perdana Menteri Belgium dari Mac hingga Disember 2008. Beliau pernah menjadi Menteri Hal-Ehwal Luar, Timbalan Perdana Menteri dan Menteri Belanjawan, Pembaharuan Institusi, Pengangkutan dan Laut Utara dalam kerajaan persekutuan Belgium, dan juga bekas Menteri-Presiden Flanders dan Menteri Pertanian dan Perikanan Flanders.

Pada 14 Julai 2008, berikutan kegagalan menepati tarikh akhir untuk melaksanakan "pembaharuan perlembagaan" yang merangkumi penyambungan penurunan kuasa kepada tiga komuniti bahasa dalam negara ini, Leterme menyerahkan surat peletakan jawatannya kepada Raja Albert II, ketua negara Belgium. Pada 17 Julai, setelah sibuk berunding dengan para pemimpin parti politik, kesatuan sekerja dan persatuan pekerja, Raja Albert menolak perletakan jawatan Leterme. Sebaliknya, baginda melantik suhuranjaya tiga wakil komuniti bahasa untuk mencari jalan untuk memulakan semula proses pembaharuan.

Pada 19 Disember 2008, Leterme sekali lagi menyerahkan surat peletakan jawatannya kepada Raja setelah menghadapi krisis penjualan syarikat kewangan Fortis kepada BNP Paribas. Pada 22 Disember 2008, Raja Albert II menerima perletakan jawatannya serta seluruh kerajaan pimpinannya. Beliau kekal sebagai Perdana Menteri hingga 30 Disember, setelah Herman Van Rompuy dilantik sebagai penggantinya. Pada 24 November 2009, diumumkan bahawa Leterme mengambil balik jawatan Perdana Menteri dari Van Rompuy yang dilantik sebagai Presiden Majlis Eropah pertama.

Pada 22 April 2010, Leterme sekali lagi menawarkan perletakan jawatan kepada Raja Albert II setelah parti Open VLD menarik balik sokongannya dari kerajaan campuran..

Rujukan
-------

1. ↑  "BBC News, 17 July 2008". BBC News. 2008-07-17. Dicapai pada 2010-04-27.
2. ↑  CNN.com, "Belgium Prime Minister offers resignation over banking deal"
3. ↑  (Perancis) Yvesleterme.be Diarkibkan 2011-07-06 di Wayback Machine, King accepts government resignation
4. ↑  (Belanda) Leterme nieuwe premier van België[*pautan mati kekal*]
5. ↑  "Belgian coalition government crumbles as PM resigns". www.english.rfi.fr. Dicapai pada 2010-04-27.

Pautan luar
-----------

* (Belanda) Laman web peribadi Diarkibkan 2007-04-25 di Wayback Machine

| Jawatan politik |
| --- |
| Didahului oleh**Guy Verhofstadt** | **Perdana Menteri Belgium**2008 | **Pemegang jawatan kini** |
| Didahului oleh**Bart Somers** | **Presiden Menteri Flanders**2004 – 2007 | Diikuti oleh:**Kris Peeters** |
| Didahului oleh**Karel De Gucht** | **Menteri Hal Ehwal Luar Negara**2009 | Diikuti oleh:**Steven Vanackere** |
| Didahului oleh**Herman Van Rompuy** | **Perdana Menteri Belgium**2009–2010 | **Pemegang jawatan kini** |
**Bisulfida**, juga dikenali **hidrosulfida**, merujuk kepada anion dengan rumus HS−, lazimnya ditulis SH−. Spesis ini merupakan bes konjugat bagi hidrogen sulfida:

H2S ⇌ HS− + H+
spesis dominan; pada pH > 7, bisulfida menguasainya.

Pelbagai garam diketahui, termasuklah natrium hidrosulfida, kalium hidrosulfida, dan ammonium hidrosulfida. Sesetengah sebatian ditunjukkan sebagai garam dianion sulfida yang mengandungi hidrosulfida. Sebagai contoh, bentuk terhidrat bagi natrium sulfida, lazimnya dengan rumus Na2S·(H2O)9, yang lebih elok ditulis sebagai NaSH·NaOH·(H2O)8.

Spektrum UV/VIS bagi tangki septik dari tiga tempat berbeza. Penyerapan bisulfida dikesan sekitar 230nm dalam setiap kes.
Bisulfide akueus menyerap cahaya pada sekitar 230nm dalam spektrum UV/VIS. Ada kumpulan menggunakan spektrometer lapangan untuk mengukur penyerapan disebabkan bisulfida (juga kepekatannya) yang selanjar dalam lautan and in sewage.

Bisulfida kadang-kala dikelirukan dengan dianion disulfida, S22−.

Rujukan
-------

1. ↑  Goldhaber, M. B.; Kaplan, I. R. (1975), "Apparent Dissociation Constants of Hydrogen Sulfide in Chloride Solutions", *Marine Chemistry*, **3(1)**: 83–104
2. ↑  Johnson, K. S.; Coletti, L. S. (2001), "In situ ultraviolet spectrophotometery for high resolution and long-term monitoring of nitrate, bromide and bisulfide in the ocean", *Deep Sea Research*, 1(49): 1291–1305
3. ↑  Guenther, E. A.; Johnson, K. S.; Coale, K. H. (2001), "Direct Ultraviolet Spectrophotometric Determination of Total Sulfide and Iodide in Natural Waters", *Analytical Chemistry*, **73**: 3481–3487
4. ↑  *In Press* Sutherland-Stacey, L.; Corrie, S.; Neethling, A.; Johnson, I.; Gutierrez; Dexter, R.; Yuan, Z.; Keller, J.; Hamilton, G. (2007), "Continuous Measurement of Dissolved Sulfide in Sewer Systems", *Water Science and Technology* Text "first5 O." ignored (bantuan)
***Two Sisters*** (Bahasa Cina: 姐妹) merupakan filem seram psikologi Malaysia 2019. Filem ini mengisahkan seorang kakak dan adik perempuan yang pindah balik ke rumah hantu tua mereka selepas adik dibebaskan dari hospital sakit jiwa. Di situ rahsia lama keluarga mereka yang tragik akan terbongkar.

Ia ditayangkan pada 18 April 2019 di Malaysia. Skor muzik filem ini yang ditulis oleh Nick Wong memenangi Skor Muzik Terbaik dalam Festival Filem Malaysia ke-30 pada 2019.

Sinopsis
--------

Setelah adik perempuan Mei Yue dibebaskan dari hospital sakit jiwa, dia kembali bersatu dengan kakaknya Mei Xi dan mereka pulang ke rumah keluarga mereka yang terbiar. Bagaimanapun, ada sesuatu yang menghantui rumah itu dan adik pun mula menjadi gila setelah melihat benda-benda yang tidak boleh dijelaskan. Disebaliknya mereka simpan satu rahsia gelap dan tragik keluarga mereka dari dulu, yang semuanya akan terbongkar di atas pulangan mereka.

Pelakon
-------

* Emily Lim sebagai Mei Xi, kakak
* Lim Mei Fen sebagai Mei Yue, adik perempuan
* Joyce Harn
* Angelyna Khoo
* Kym Tan
* Venice Ng
* Adery Chin
* Chai Zi
* William Boo
* Paige Chan
* Julianne Tan
* Mike Chuah
* Tan Li Yang

Rujukan
-------

1. ↑  "Telling a tale of Two Sisters". The Sun.
2. ↑  "Two Sisters wins Best Original Score". Doghouse 73 Pictures.

Pautan luar
-----------

* *Two Sisters*  di Pangkalan Data Filem Internet (IMDb)
* *Two Sisters* di Cinema.com.my
* *Two Sisters* di Popcorn Malaysia
**Tya Janè La Shon Ramey** (lahir 25 Disember 1997) ialah seorang model dan ratu cantik dari Trinidad dan Tobago. Dia dinobatkan sebagai Miss Universe Trinidad dan Tobago 2022 dan dia akan mewakili Trinidad dan Tobago di Miss Universe 2022.

Ramey sebelum ini pernah memenangi Miss World Trinidad dan Tobago, Miss World Caribbean dan menduduki 40 Teratas di Miss World pada 2019.

Biografi
--------

Ramey dilahirkan di Hospital King's County di Brooklyn, Bandar Raya New York, Amerika Syarikat. Dia lulus dari Bishop Anstey High School East dan juga memperoleh sijil dalam kerja sosial dari Kampus Terbuka Universiti West Indies, yang berpangkalan di Kingston, Jamaica. Ramey belajar kerja sosial dan dasar sosial di Universiti Hindia Barat - Kampus Saint Augustine di St. Augustine.

Pertandingan ratu cantik
------------------------

### Miss World Trinidad dan Tobago 2019

Pada 16 Jun 2019, Ramey mewakili Five Rivers di Miss World Trinidad dan Tobago 2019 di auditorium Naparima Bowl di San Fernando, Trinidad dan Tobago dan memenangi gelarannya.

### Miss World 2019

Pada 14 Disember 2019, Ramey mewakili Trinidad dan Tobago di Miss World 2019 dan bersaing dengan 110 calon lain di ExCeL London di London, England. Dia menamatkan dalam 40 Teratas dan dinobatkan sebagai Miss World Caribbean 2019.

### Miss Universe Trinidad dan Tobago 2022

Pada 11 September 2022, Ramey mewakili Arouca di Miss Universe Trinidad dan Tobago 2022 dan bersaing dengan 24 calon lain di Queen’s Hall di St. Ann’s, Port of Spain, Trinidad dan Tobago. Dia memenangi gelaran itu dan digantikan oleh Yvonne Clarke.

### Miss Universe 2022

Ramey akan mewakili Trinidad dan Tobago di Miss Universe 2022.

Rujukan
-------

1. ↑  "Tya Janè Ramey".
2. ↑  "Tya Janè Ramey is Miss World Trinidad and Tobago 2019". Missosology. Dicapai pada 2019-06-18.
3. ↑  "Tya Janè Ramey - Miss Unvierse Trinidad dan Tobago 2022". 2022-09-12.

Pautan luaran
-------------

* Tya Jané Ramey di Instagram

| Anugerah dan pencapaian |
| --- |
|
| Didahului oleh**Yvonne Clarke** | **Miss Universe Trinidad dan Tobago**2022 | Diikuti oleh:**-** |
|
Untuk kegunaan lain, sila lihat Alat (nyahkekaburan).
Sebuah kotak alat moden
**Alat** (Jawi: ‏**ألت**‎code: ms is deprecated ‎) ialah suatu objek yang digunakan untuk meluaskan kemampuan seseorang individu mengubah suai ciri persekitaran sekeliling. Walaupun banyak manusia menggunakan alat ringkas, hanya manusia, yang menggunakan alat batu sejak beratus-ratus alaf, menggunakan alat untuk membuat alat yang lain. Set alat perlu menjalankan tugas-tugas berlainan yang sebahagian kegiatan sama dipanggil gear atau kelengkapan.

Manakala seseorang boleh menggunakan istilah *alat* tidak tepat untuk banyak benda bermaksud berakhir (contoh, sebatang garpu), sebenarnya objek itu alat hanya jika, selain dibina untuk dipegang, ia juga diperbuat bahan yang membenarkan penggunanya menggunakan padanya pelbagai darjah daya. Jika penggunaan berulang *haus* (seperti sebilah mata pisau), ia boleh dapat dipulihkan; jika ia *menghauskan* alat atau memecahkan, alat tersebut mesti diganti. Maka *alat* jatuh di bawah kategori taksonomi *perkakas*, dan berada dalam taraf taksonomi dengan *instrumen*, *alatan*, *peranti*, atau barang.

Lihat juga
----------

* Alat antik
* Ergonomik
* Senarai alat bingkai kayu
* Perpustakaan alat
* Bank alat
* Tukang alat

Rujukan
-------

Pautan luar
-----------

* Takrifan kamus *alat* di Wikikamus
* Kategori berkenaan Alat di Wikimedia Commons

Templat:Types of tools
Templat:Woodworking
Templat:Forestry tools
Templat:Prehistoric technology

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
* Jerman
* Israel
* Amerika Syarikat
* Jepun
* Republik Czech
	+ 2

 |
| Lain-lain | 
* Arkib Negara (A.S.)

 |
**Tyazhely Sputnik**, (Rusia: Тяжелый Спутникcode: ru is deprecated  bererti *Satelit Berat*), juga dikenali sebagai nama pembangunannya sebagai **Venera 1VA No.1**, dan di Barat sebagai **Sputnik 7**, merupakan kapal angkasa Soviet, yang bertujuan bagi kapal angkasa pertma bagi menjelajah Zuhrah. Akibat dengan masalah dengan Peringkat atasnya ia gagal melepasi orbit Bumi rendah. Bagi mengelakkan mengakui kegagalan tersebut, kerajaan Soviet sebaliknya mengumumkan bahawa keseluruhan kapal angkasa, termasuk peringkat atas, adalah ujian bagi "satelit Berat" yang akan bertindak sebagai platform pelancaran misi masa depan. Ini menyebabkan bahagian atas dianggap kapal angkasa yang berasingan, dari mana suar itu "dilancarkan", pada beberapa misi berikutnya.

Tyazhely Sputnik dilancarkan 01:18:03 UTC pada 4 Februari 1961, di atas roket penggangkut Molniya 8K78 terbang dari Tapak 1/5 di Baikonur Cosmodrome. Apabila Peringkat atas dihidupkan, gelembung dalam salur oksigen cair mengalir melalui pum pengoksida menyebabkan pam gagal berfungsi, menyebabkan kegagalan engin pada lapan per sepuluh saat selepas dihidupkan. Ia memasuki atmosfera melalui Siberia pada 26 Februari 1961.

Suar saudaranya, Venera 1, berjaya dilancarkan dan disuntik masuk ke dalam orbit heliosentrik ke arah Zuhrah seminggu kemudian, sungguhpun telemetri misi tersebut gagal seminggu selepas penerbangan.

Lihat juga
----------

* Venera

Rujukan
-------

1. ↑  Zak, Anatoly. "Russia's unmanned missions to Venus". RussianSpaecWeb. Dicapai pada 10 January 2011.
2. ↑  Wade, Mark. "Venera 1VA". Encyclopedia Astronautica. Dicapai pada 28 July 2010.
3. ↑  McDowell, Jonathan. "Launch Log". Jonathan's Space Page. Dicapai pada 28 July 2010.
4. ↑  Wade, Mark. "Soyuz". Encyclopedia Astronautica. Dicapai pada 28 July 2010.
5. ↑  "Sputnik 7". NSSDC (NASA Goddard Spaceflight Center). Dicapai pada 28 July 2010.

| * l
* b
* s
Program Venera |
| --- |
| 
* Tyazhely Sputnik
* Venera 1
* Venera 2MV-1 No.1
* Venera 2MV-1 No.2
* Venera 2MV-2 No.1
* Kosmos 21
* Venera 3MV-1 No.2
* Kosmos 27
* Venera 2
* Venera 3
* Kosmos 96
* Venera 4
* Kosmos 167
* Venera 5
* Venera 6
* Venera 7
* Kosmos 359
* Venera 8
* Kosmos 482
* Venera 9
* Venera 10
* Venera 11
* Venera 12
* Venera 13
* Venera 14
* Venera 15
* Venera 16
* Venera-D

 |
**Kondom wanita anti-rogol** adalah sebuah penemuan oleh Sonette Ehlers, seorang wanita dari Afrika Selatan untuk mengelakkan tindak permerkosaan terhadap wanita. Rogol dicegah dengan cara menyepit zakar penyerang, melukai dan membuatnya tidak berdaya.

Alat ini diperbuat daripada beg latex yang dipasang dengan duri-duri logam mikroskopis yang mengarah ke dalam, dan dipakai di dalam faraj seorang wanita seperti layaknya sebuah tampon. Bila seorang perogol berusaha memperkosa wanita pemakai, zakar perogol akan terluka oleh duri mikroskopik di dalam kondom tadi dan menyebabkan rasa sakit. Ini dianggap akan menyebabkan sang perogol melupakan niatnya untuk memperkosa dan memberikan masa yang mencukupi kepada mangsa untuk melarikan diri.

Selepas itu, kondom akan tetap melekat pada tubuh si penyerang dan hanya dapat dilepaskan dengan operasi kecil.

Selain fungsi khusus di atas, kondom wanita ini juga akan berfungsi seperti kondom wanita biasa, mencegah kehamilan dan penularan penyakit berjangkit.

Kondom ini diperkenalkan pada tarikh 31 Ogos 2005 di Afrika Selatan, di mana banyak kes perkosaan terjadi. Pengeluaran akan bermula tahun berikutnya bila kritik boleh disenyapkan. Sang penemu berharap produk ini akan dipasarkan pada akhir 2006 dengan nama dagang Rapex.

Pautan luar
-----------

* Official Rape-aXe website
Akar banir pokok ara Bay di Taman Botani Pantai Selatan di Palos Verdes, California
Akar banir kapok kapas-sutera yang sangat besar di taman Lal Bagh di Bangalore (Bengaluru), India
**Pokok banir** ialah akar yang panjang dan luas di semua sisi pokok berakar cetek. Biasanya, akar ini dijumpai di tanah hutan tropika yang kurang nutrien. Akar ini menghalang pokok dari tumbang sambil juga mengumpul lebih banyak nutrien. Akar banir ialah tegang, lebih besar di sisi luar daripada tekanan sudur tidak simetri. Akar tersebut boleh saling melilit dengan akar banir dari pokok yang lain dan mencipta jaringan yang rumit, yang boleh membantu menyokong pokok sekelilingnya. Akar ini boleh tumbuh hingga 30 kaki (9.1 m) tinggi dan menyebar 30 meter di atas tanah kemudian 30 meter lagi di bawah. Apabila akar tersebar mendatar, akar banir dapat meliputi kawasan yang lebih luas untuk mengumpul nutrien. Akar ini kekal berdekatan lapisan tanah atas kerana semua nutrien utama dijumpai di sana.

Akar banir *Terminalia arjuna*
Sistem akar banir memberi sokongan struktur.
Akar banir pokok *Ceiba* yang lebih besar daripada biasa berdekatan pesisir Sungai Amazon, hampir dengan Iquitos, Peru

Pokok spesimen terkenal dan bersejarah berakar banir
----------------------------------------------------

* *Ceiba pentandra* dari Vieques, Puerto Rico
* Moreton Bay Fig Tree | *Ficus macrophylla* di Queensland, Australia
* *Artocarpus heterophyllus*, India
* *Terminalia arjuna*, India

Rujukan
-------

1. ↑  Young, T. P. and V. Perkocha. "Treefalls, crown asymmetry, and buttresses". *Journal of Ecology* 82:319-324.
2. ↑  Crook, M. J.; Ennos, A. R.; Banks, J. R. (1997). "The function of buttress roots: a comparative study of the anchorage systems of buttressed (*Aglaia* and *Nephelium ramboutan* species) and non-buttressed (*Mallotus wrayi*) tropical trees". *Journal of Experimental Botany*. **48** (9): 1703&#8209, 1716. doi:10.1093/jxb/48.9.1703.


|  |  |
| --- | --- |
|  | Wikimedia Commons mempunyai media berkaitan: ***Akar banir***. |
**Tidakkah Aku Menyintaimu...** merupakan album keempat **Raja Ema** yang diedarkan pada tahun 1989. Album ini juga merupakan album terakhir beliau dan diterbitkan sejurus selepas tamat kontraknya dengan EMI. Pada tahun 1989, Raja Ema menandatangani kontrak dengan syarikat ASP (Antartic Sound Production) yang menjadi pengedar kepada album Tidakkah Aku Menyintaimu... manakala album tersebut diterbitkan oleh syarikat Raja Ema sendiri iaitu EMAREC. Album ini mempunyai 10 buah lagu iaitu 8 lagu balada dan sebuah lagu pop rancak dan sebuah lagi lagu pop rock.

Maklumat Album
--------------

Kebanyakkan pencipta lagu untuk album ini tidak begitu dikenali, namun hasil susunan muzik dan lirik tidak mengecewakan. Ayah Raja Ema (Raja Ibrahim) sendiri menyumbang sebuah lagu iaitu *Sekuntum Mawar Biru (Dari Siapa)*. Selain beliau, pencipta lain adalah seperti Dina, Wom, A.K Khair, Karyan Heroy dan Billy Budiharjo. Manakala liriknya tulisan oleh Fauzan Uda Ahmad, Seri Bayu, Tinta Mas dan Raja Ema sendiri.

Album terakhir Raja Ema ini merupakan anjakan terbesar daripada album sebelumnya. Untuk lari daripada suara keanakan seperti album dahulu, Raja Ema mengundang seorang guru vokal dari Filipina khas untuk album ini. Hasilnya amatlah membanggakan. Suara Raja Ema lebih lantang dan matang. Penghayatan lagu juga cukup memuaskan, seperti dalam lagu *Di Pelayaran Sepi* dan *Tidakkah Aku Menyintaimu...*.

Sayang sekali, ini adalah album terakhir beliau. Dalam usia hanya 20 tahun, Raja Ema sepatutnya merakamkan lagi banyak album, kerana keunikan suaranya sememangnya sukar untuk diperolehi.

Senarai Runut
-------------

|  |  |  |  |
| --- | --- | --- | --- |
| No. | Tajuk | Masa |  |
| 1. | "Hanya Kau Yang Mengerti" |  |
| 2. | "Gugur Sudah Bunga Cinta" |  |
| 3. | "Sekuntum Mawar Biru (Dari Siapa)" |  |
| 4. | "Bayangan Cintamu" |  |
| 5. | "Angkara Siapa?" |  |
| 6. | "Salam Istimewa Buat Tersayang" |  |
| 7. | "Sandarkan Kesedihanmu Dibahuku" |  |
| 8. | "Beri Ku Kepastian" |  |
| 9. | "Tidakkah Aku Menyintaimu..." |  |
| 10. | "Di Pelayaran Sepi" |  |

Carta Album
-----------

| Carta (1989) | Kedudukantertinggi |
| --- | --- |
| Carta Album RIM | - |
Warna ialah sebahagian yang penting dalam pengungkapan manusia.
**Warna dalam budaya Melayu** pada amnya terdiri daripada tujuh warna utama, iaitu: 

|  |  |
| --- | --- |
| 1. hitam
2. putih
3. merah
4. kuning
 | 5. hijau
6. biru
7. kelabu.
 |

Konsep warna ungu, jingga, dan coklat diperkenalkan kepada masyarakat Melayu kemudian dari luar. Menurut Asmah Haji Omar dalam bukunya, *Bahasa Malaysia Saintifik*:

"Jika kita mengambil tujuh warna utama yang disebut di atas dan membuat pemerhatian dalam komuniti Melayu yang tidak begitu terpengaruh oleh pembaharuan dari segi bahasanya, maka kita akan dapati bahawa pembahagian warna utama bukanlah tujuh, tetapi kepada jumlah yang lebih kecil daripada itu. Misalnya, kajian saya terhadap persepsi warna di kalangan golongan petani di Kedah menunjukkan bahawa mereka mempunyai empat warna utama, iaitu **hitam**, **putih**, **merah**, dan **hijau**. Perkataan **biru** adalah perkataan yang baru bagi mereka."
Meskipun demikian, ini tidak bermakna bahawa petani Kedah tidak kenal akan warna "biru" kerana konsep warna itu terlebur dengan warna hijau dalam pemikiran mereka dan justera, terdapat istilah-istilah seperti: 

|  |  |
| --- | --- |
| * hijau langit;
* hijau laut;
* hijau telur itik;
 | * hijau daun;
* hijau pucuk pisang;
 |

dan sebagainya dalam perbendaharaan kata mereka. Demikian juga halnya dengan warna kuning. Lantaran itu, warna padi dan emas dikenal sebagai warna merah, dengan ungkapan-ungkapan seperti: 

* emas merah;
* padi sudah merah;
* cahaya matahari dah merah;

dan sebagainya.

Rujukan
-------

1. 1 2  Asmah Haji Omar. Bahasa Malaysia Saintifik (2005), m.s. 101, Dewan Bahasa dan Pustaka. ISBN 983-62-8164-9
2. 1 2  Asmah Haji Omar. Bahasa Malaysia Saintifik (2005), m.s. 102, Dewan Bahasa dan Pustaka. ISBN 983-62-8164-9

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Warner Communications, Inc.** ialah sebuah syarikat hiburan Amerika yang ditubuhkan pada tahun 1972 dari aset hiburan Kinney National Company, yang diputar kerana skandal kewangan ke atas operasi tempat letak keretanya (sebagai National Kinney Corporation) dan menukar namanya.

Sejarah
-------

Ia merupakan syarikat induk untuk Warner Bros. Pictures, Warner Music Group dan, walaupun Warner Cable, Dimension Pictures. Ia juga mempunyai majalah DC Comics dan *Mad*. Warner membuat (dan kemudian hilang) keuntungan yang besar dengan Atari, Inc. yang dimilikinya dari 1976 hingga 1984. 

Pada tahun 1979, Warner membentuk usaha sama dengan syarikat kad kredit American Express, Warner-Amex Satellite Entertainment, yang mempunyai saluran kabel seperti MTV, Nickelodeon, dan The Movie Channel. Warner membeli setengah daripada American Express pada tahun 1984, dan menjual usaha itu setahun kemudian kepada Viacom, yang menamakannya MTV Networks (sekarang dikenali sebagai Viacom Media Networks). 

Pada tahun 1982, Warner membeli Perpustakaan Popular dari CBS Publications.

Pada tahun 1987, ia diumumkan bahawa Warner Communications dan Time Inc. akan bergabung, walaupun ia mengambil masa dua tahun untuk penggabungan itu berlaku. Syarikat yang digabungkan, Time Warner, telah diperolehi oleh AT&T pada 2018 dan dinamakan semula sebagai WarnerMedia. 

Nama Warner Communications masih dikreditkan pada keluaran dari Elektra Records dan label kembarnya hingga 2004. Warner Music Group terus menggunakan logo "Big W", yang direka oleh Saul Bass pada tahun 1972.

Aset
----

### Aset tetap

* Warner Bros.
* DC Comics
* Warner Music Group
* Telepictures
* Lorimar Productions (sehingga 1993)

### Bekas aset

* MTV
* Nickelodeon
* Showtime
* The Movie Channel

Lihat juga
----------

* WarnerMedia

Rujukan
-------

1. ↑  "List of corporate scandals". Financial Analyses. 4 October 2011. Dicapai pada 30 August 2015.
2. ↑  "Copyrights of Golden-Age Comics". *Golden-Age Comic book Superheroes & Villains Encyclopedia*. Dicapai pada 20 September 2011.
Kapten Tristam Charles Sawyer Speedy
**Kapten Tristam Charles Sawyer Speedy** ialah seorang pegawai British yang dilantik oleh Ngah Ibrahim menjadi Setiausaha (Pentadbir) di Jajahan Larut Matang untuk memodenkan pentadbiran Larut dan menjaga keamanan Larut berikutan Perang Larut yang Pertama dan Kedua.

Ringkasa hidup
--------------

Kapten Tristam Speedy dilahirkan di India di mana bapanya James Speedy berkhidmat sebagai anggota tentera.

### Kerjaya tentera awal

Kapten Tristam Speedy berkhidmat dengan cemerlang dalam Tentera British India dan terlibat menundukkan Pemberontakan India tahun 1857. Kapten Speedy juga berkhidmat semasa Perang New Zealand antara tahun 1864 hingga 1867 untuk menentang puak Maori. Selepas New Zealand, Kapten Speedy berperang pula di Abyssinia dalam tahun 1867 hingga 1868.

### Perkhidmatan Dengan Ngah Ibrahim

Kapten Speedy kemudiannya ke Pulau Pinang dan menjadi Penguasa Polis di Pulau Pinang. Dalam tahun 1873, Ngah Ibrahim mengambil Kapten Speedy bekerja dengannya sebagai Setiausaha (Pentadbir) bagi Jajahan Larut. Kapten Speedy sepatutnya memodenkan pentadbiran Jajahan Larut supaya setanding dengan pentadbiran British. Kapten Speedy juga bertanggungjawab atas keselamatan dan keamanan di Larut yang terjejas teruk akibat Perang Larut dalam tahun 1861 dan 1865, yang banyak merugikan Ngah Ibrahim.

Kapten Speedy mendapati pasukan polis yang terdiri daripada 40 orang anggota Melayu tidak berkesan. Dia mahukan penubuhan pasukan polis yang lebih mantap. Kapten Speedy mendapatkan persetujuan untuk pergi ke India untuk merekrut 110 orang Sepoi Sikh dari Punjab. Pasukan ini dilengkapkan oleh Kapten Speedy dengan senjata moden termasuk 4 laras meriam Krupps. Pasukan polis ini kemudiannya menjadi pasukan Polis Bersenjata Perak (*Perak Armed Police*). Pasukan ini berpengkalan di Taiping. 

Kapten Tristam Speedy ditukarkan ke daerah Durian Sebatang dalam tahun 1877. Dia meanggap ini sebagai penurunan pangkat kerana daerah Larut lebih berprestij, dan akhirnya meletakkan jawatan dalam tahun 1877. Selepas itu, dia kembali ke Abyssinia dalam tahun 1884 dan 1897.

Kapten Tristam Speedy juga diingati kerana kumpulan wang syilingnya yang kini disimpan di New Zealand.
Buku **Akhbar dan kuasa : perkembangan sistem akhbar di Malaysia sejak 1806** dikarang oleh Mohd Safar Hasim dan diterbitkan pada 1996. Ia diterbitkan oleh Penerbit Universiti Malaya dalam bahasa Melayu.

Ringkasan
---------

Buku ini membincangkan mengenai perkembangan sistem akhbar di Malaysia sejak 1806 dengan penerbitan akhbar The Prince of Wales Island Gazette. Penerbitan akhbar ditapis sehingga 1835, apabila dengan perlaksanaan Akta India No. XI, akhbar tidak lagi ditapis. Kawalan ke atas akhbar diteruskan dengan pengenalan Peraturan Akhbar Bercetak pada tahun 1920, apabila akhbar cetak perlu berlesen. Ini diikuti dengan permit penerbitan pada tahun 1939. Berikutan dengan pemberontakan Komunis pada tahun 1948, Undang-undang Media Cetak kembali dikuatkuasa bersama dengan Undang-undang Hasutan sebagai langkah mengekang pemberontakan komunis dan berterusan sehingga kini.

Pautan luar
-----------

* Akhbar dan kuasa : perkembangan sistem akhbar di Malaysia sejak 1806 oleh Mohd. Safar Hasim
**Vernon Jay** "**Verne**" **Troyer** ((1969-01-01)1 Januari 1969 – 21 April 2018(2018-04-21) (umur 49)) ialah seorang pelakon, and aksi ngeri Amerika Syarikat. Troyer dikenali kerana ketinggiannya 2 kaki 8 inci (0.81 m), akibat cartilage–hair hypoplasia dwarfism, menjadikan dia salah seorang terpendek di dunia. Dia paling dikenali bagi peranannya Mini-Me dalam siri filem komedi *Austin Powers*.

Tahun Awal
----------

Troyer berasal dari keluarga yang mengamalkan gaya hidup Amish, mereka menetap di Centreville, Michigan. Sepanjang dia membesar dia tidak pernah menonton sebarang filem hinggalah dia berusia 17 tahun, jadi minat untuk berlakon dalam industri perfileman hanya datang bila dia menginjak dewasa. 

Selepas keluarganya meninggalkan ajaran Amish, bapa dan ibunya bekerja sebagai pekerja kilang dan bapanya mengambil upah membaiki barangan rosak. Troyer mempunyai abang Devon dan adik perempuan Deborah yang membesar secara normal.

Dunia Perfileman
----------------

Sebelum ke Hollywood, dia terlebih dahulu menjejakkan kaki ke Arlington, Texas bersama teman-teman untuk mencuba nasib. Atas faktor fizikalnya yang kerdil dia dapat memegang watak unik seperti memakai kostum di dalam filem-filem yang memerlukannya berlakon sebagai orang utan, gorilla, dan alien.

Troyer mula membintangi filem bajet besar dengan bertindak sebagai double-body untuk filem Baby Day's Out kisah dimana seorang bayi lelaki dari keluarga kaya dibawa lari oleh penculik yang menyamar sebagai wartawan untuk sejumlah wang tebusan.

Perhatian dunia mula terarah padanya apabila memegang watak Mini-Me didalam filem *Austin Powers*.

2008, Troyer tampil didalam *The Love Guru*, sekali lagi dia berlakon bersama Myers sebagai jurulatih pasukan hoki ais Coach Punch Cherkov.

Selain dari itu, dia juga memegang watak Griphook di *Harry Potter and the Philosopher's Stone*.

Pautan luar
-----------

* Verne Troyer di Pangkalan Data Filem Internet (IMDb)



1. ↑
2. ↑
3. ↑
4. ↑
5. ↑
aken
**Aken** adalah sejenis buah kering yang dihasilkan oleh banyak spesies tumbuhan berbunga. Aken adalah pembentukan monokarpel ("monocarpellate") iaitu dihasilkan daripada karpel tunggal. Aken tidak terbuka apabila sudah matang. Aken mempunyai satu biji benih yang memenuhi hampir keseluruhan perikarp (dinding buah yang terhasil daripada dinding ovari), atetpi tidak melekat kepada dinding perikarp tersebut. Contoh aken adalah benih pokok-pokok buttercup, gandum kuda dan paliman. 

Aken paling menjadi kebiasaan adalah buah daripada pokok Strawberi, di mana "biji" buah tersebut adalah aken (mengikut kajian botani biji ini adalah "buah") dan apa yang kita makan sebenarnya adalah sebenarnya buah aksesori (accessory fruit).

Buah pokok rusiga (sedge) kadangkala dianggap sebagai aken kerana mempunyai satu lokul (ruang atau sel pada satu ovari, buah atau anter) ovari majmuk. Mengikut takrifan yang sama, buah pokok daripada kumpuakn tumbuhan Asteraceae juga biasanya dianggap sebagai aken. Biji pokok bunga matahari di dalam sabut sebenarnya bukan biji tetapi adalah aken. Sabut berwarna putih-kelabu itu sebenarnya adalah dinding buah pokok ini.

Bijirin, sejenis buah yang seakan-akan aken, berbeza kerana perikarpnya telah bergabung (berpadu) dengan lapisan kulit nipis buah tersebut. Aken yang mempunyai "sayap" seperti aken pokok maple dipanggil samara.

|  |  |
| --- | --- |
| Ikon tunas | Rencana botani ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Il barbiere di Siviglia, ovvero La precauzione inutile*** (*Tukang Gunting dari Seville, atau Langkah Beringat yang Tak Berguna*) ialah sebuah opera komedi karya Giovanni Paisiello daripada sebuah libreto oleh Giuseppe Petrosellini, mahupun nama Petrosellini tidak ada pada halaman judul skor.

Opera ini mula-mula ditontonkan pada 26 September 1782 (takwim lama Rusia, 15 September) di Istana Imperial, Saint Petersburg. Opera di ubah suai daripada lakon *Le Barbier de Séville* (Tukang Gunting dari Seville) oleh Pierre Beaumarchais. Judul penuh lakon berbunyi: "*Il barbiere di Siviglia, ovvero La Precauzione inutile, dramma giocoso per musica tradotto liberamente dal francese, da rappresentarsi nel Teatro Imperiale del corte, l'anno 1782*" (Terjemahan: Tukang Gunting dari Seville, atau Langkah Beringat yang Tak Berguna, drama komedi beriringan muzik yang diterjemahkan secara bebas daripada bahasa Perancis, dipersembahkan di Panggung Istana Imperial, tahun 1782")

Secara amnya, jalan cerita mengikuti lakon asal Beaumarchais, dan pada tempat-tempat tertentu, menterjemahkan lagu-lagu dan dialog secara langsung. Plot-plot *Tukang Gunting* versi Paisiello dan Gioachino Rossini hampir sama, dengan perbezaan yang halus. Libreto Petrosellini lebih menekankan aspek kisah cinta dan kurang menekankan komedi.

Dalam budaya popular
--------------------

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| Saper bramate |
|  |
| Serenada daripada Opera *Tukang Gunting dari Seville* |
| 

---

 |

 |
| *Masalah mendengarkan ? Sila lihat bantuan media.* |

* Serenada "*Saper bramate*" yang dinyanyikan Count digunakan dalam filem *Barry Lyndon* olahan Stanley Kubrick.

Rujukan
-------

1. ↑  Loewenberg, Alfred, "Paisiello's and Rossini's *Barbiere di Siviglia*" (April 1939). *Music & Letters*, **20** (2): pp. 157–167.
2. ↑  Law, Joe K. (1986). "*II barbiere di Siviglia*. Giovanni Paisidllo". *The Opera Quarterly*. **4** (1): 154–156. doi:10.1093/oq/4.1.154. Dicapai pada 2007-10-14.
3. ↑


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.